Birou Resurse Umane, Salarizare, Protecția Muncii

Nr. 28112/398 din 18.11.2019

 **Aprobat**

 P R I M A R

 Morar Costan

**REFERAT DE APROBARE**

*cu privire la*

**Proiectul de hotărâre**

**privind aprobarea acordării de stimulente financiare personalului medical și de specialiate din cadrul Spitalului Municipal Dej**

 Având în vedere expunerea de motive a Primarului Municipiului Dej nr.28110 din 18.11.2019 prin care supune spre aprobare consiliului local acordarea de stimulente financiare personalului medical și de specialiate din cadrul Spitalului Municipal Dej în conformitate cu prevederile art.129, alin.(2), lit.b) coroborat cu prevederile alin.(4), lit.a) din O.U.G. nr. 57/2019 privind Codul administrativ, cu modificările și completările ulterioare;

 Ţinând cont de următoarele acte normative:

 - O.U.G. nr.162/2008 cu modificările şi completările ulterioare;

 - H.G. nr.529/2010 pentru aprobarea menţinerii managementului asistenţei medicale la autorităţile administraţiei publice locale care au desfăşurat faze-pilot;

 - Legea nr.95/2006, republicată, privind reforma în domeniul sănătății, cu modificările şi completările ulterioare, art.199, alin.(2).

 Luând în considerare recomandările Ministerului Sănătății din adresa nr.4322/25.04.2018 anexată prezentei și ținând cont că fac parte din categoria personalului medical şi de specialitate următoarele categorii:

 - personalul care se regăsește în Anexa II la Legea-cadru nr.153/2017 privind salarizarea personalului plătit din fonduri publice, cu completările și modificările ulterioare, în Capitolul I, punctele 1 și 2;

 - personalul care se regăsește în Anexa VIII la Legea-cadru nr.153/2017, în Capitolul II, lit.B.

 În vederea respectării prevederilor din Legea nr.95/2006, republicată, privind reforma în domeniul sănătății, cu modificările şi completările ulterioare, art.187, alin.(10), lit.a;

 Prin prezenta propun aprobarea acordării de stimulente financiare personalului medical și de specialiate din cadrul Spitalului Municipal Dej cu respectarea simultană a următoarelor condiții:

 - acestea să fie în limita a două salarii minime brute pe țară;

 - finanțare acestora să fie asigurată din veniturile proprii ale spitalului, în limita bugetului aprobat;

 - cu respectarea procedurii ca lista nominală propusă cu personalul care va beneficia de stimulente precum și cuantumul aferent fiecărei persoane să fie analizată și aprobată de Comitetul Director și avizată de Consiliul de administrație al Spitalului Municipal Dej.

 Şef birou

 Carmen Dunca